**NÁRODNÁ RADA SLOVENSKEJ REPUBLIKY**

 **VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-469/2017

**443a**

### S p r á v a

**Ústavnoprávneho výboru Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov (tlač 443) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Ústavnoprávny výbor Národnej rady podáva Národnej rade Slovenskej republiky podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov správu o výsledku prerokovania vládneho návrhu zákona, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov (tlač 443) v druhom čítaní.

I.

 Národná rada Slovenskej republiky uznesením č. 526 z 23. marca 2017 pridelila vládny návrh zákona ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov (tlač 443) na  prerokovanie Ústavnoprávnemu výboruNárodnej rady Slovenskej republiky, a to aj ako gestorskému výboru a určila lehotu na jeho prerokovanie v druhom čítaní.

**II.**

 Poslanci Národnej rady Slovenskej republiky, ktorí nie sú členmi výboru, ktorému bol návrh zákona pridelený, neoznámili v určenej lehote výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Vládny [návrh zákona, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov(tlač 443)](http://www.rokovania.sk/Rokovanie.aspx/BodRokovaniaDetail?idMaterial=22721)Ústavnoprávny výbor Národnej rady Slovenskej republiky prerokoval a odporúčal ho Národnej rade Slovenskej republiky uznesením č. 190 z 2. mája 2017 **schváliť**.

IV.

Z uzneseniaÚstavnoprávnehovýboruNárodnej rady Slovenskej republiky pod bodom III tejto správy vyplývajú tieto pozmeňujúce a doplňujúce návrhy:

V čl. I sa za bod 2 vkladá nový bod 3, ktorý znie:

 „7. V § 4 ods. 3 sa slová „§ 10 ods. 6” nahrádzajú slovami „§ 10 ods. 9”.”.

 Nasledujúce body sa primerane prečíslujú.

Ide o legislatívno-technickú úpravu spočívajúcu v prečíslovaní vnútorného odkazu vzhľadom na znenie čl. I bod 8 a bod 10.

**Ústavnoprávny výbor NR SR**

 **Gestorský výbor odporúča schváliť.**

V čl. I sa za bod 6 vkladá nový bod 7, ktorý znie:

 „7. V § 5d ods. 2 sa slová „§ 10 ods. 4” nahrádzajú slovami „§ 10 ods. 6”.”.

 Nasledujúce body sa primerane prečíslujú.

Ide o legislatívno-technickú úpravu spočívajúcu v prečíslovaní vnútorného odkazu vzhľadom na znenie čl. I bod 8.

**Ústavnoprávny výbor NR SR**

 **Gestorský výbor odporúča schváliť.**

V čl. I bod 7 § 8c ods. 1 sa v poslednej vete na konci za slovo „evidencii“ vkladá čiarka a pripájajú sa slová „v ktorej je zahraničná osoba zapísaná, alebo v ktorej je zahraničná osoba povinná ukladať listiny“.

Ide o legislatívno-technickú úpravu spočívajúcu v dodržiavaní jednotnej terminológie použitej v § 8c a v celom zákone.

**Ústavnoprávny výbor NR SR**

 **Gestorský výbor odporúča schváliť.**

V čl. I bod 9 znie:

„9. V § 10 ods. 7 sa na konci pripája veta „Ak je to možné, registrový súd uskutoční oznámenie podľa prvej vety prostredníctvom systému prepojenia registrov.“.“.

Navrhovaná zmena umožní registrovému súdu pri cezhraničnom zlúčení alebo cezhraničnom splynutí spoločností, pri ktorom je nástupníckou spoločnosťou slovenská zúčastnená spoločnosť oznámiť toto zlúčenie alebo splynutie zahraničným obchodným registrom alebo iným evidenciám, do ktorých bola povinná každá zo spoločností podieľajúcich sa na cezhraničnom zlúčení alebo cezhraničnom splynutí ukladať listiny aj iným spôsobom ako prostredníctvom systému prepojenia obchodných registrov tak, aby bolo zabezpečené odovzdanie tohto oznámenia aj v prípade, ak príslušný zahraničný obchodný register alebo iná evidencia nebude na systém prepojenia obchodných registrov napojená.

**Ústavnoprávny výbor NR SR**

 **Gestorský výbor odporúča schváliť.**

 V čl. I bod 10 v § 10 ods. 8 sa vypúšťajú slová „prostredníctvom systému prepojenia registrov“.

Navrhovaná zmena priamo súvisí s návrhom umožniť registrovému súdu pri cezhraničnom zlúčení alebo cezhraničnom splynutí spoločností, pri ktorom je nástupníckou spoločnosťou slovenská zúčastnená spoločnosť oznámiť toto zlúčenie alebo splynutie zahraničným obchodným registrom alebo iným evidenciám, do ktorých bola povinná každá zo spoločností podieľajúcich sa na cezhraničnom zlúčení alebo cezhraničnom splynutí ukladať listiny aj iným spôsobom ako prostredníctvom systému prepojenia obchodných registrov tak, aby bolo zabezpečené odovzdanie tohto oznámenia aj v prípade, ak príslušný zahraničný obchodný register alebo iná evidencia nebude na systém prepojenia obchodných registrov napojená.

**Ústavnoprávny výbor NR SR**

 **Gestorský výbor odporúča schváliť.**

V čl. I bod 11 v poznámke pod čiarou k odkazu 21aa na konci vkladajú slová „v platnom znení“.

Ide o legislatívno-technickú úpravu spočívajúcu v aktualizácii odkazu na právne záväzný akt EÚ v zmysle jednotného a zaužívaného spôsobu.

**Ústavnoprávny výbor NR SR**

 **Gestorský výbor odporúča schváliť.**

V čl. I sa za bod 11 vkladá nový bod 12, ktorý znie:

„12. V § 12 ods. 3 piatej vete sa slová „prišla informácia o zaplatení súdneho poplatku“ nahrádzajú slovami „bola doručená žiadosť elektronickými prostriedkami, a to bezodplatne“.“.

Ostávajúce body sa primerane prečíslujú.

Navrhovaná zmena priamo súvisí s vypustením poplatkov navrhovaným v článku II vládneho návrhu zákona.

**Ústavnoprávny výbor NR SR**

 **Gestorský výbor odporúča schváliť.**

V čl. III sa slová „1. júna“ nahrádzajú slovami „15. júna“.

Navrhuje sa posunutie účinnosti vzhľadom na trvanie legislatívneho procesu a potrebu dodržania lehoty podľa čl. 102 ods. 1 písm. o) Ústavy Slovenskej republiky.

**Ústavnoprávny výbor NR SR**

 **Gestorský výbor odporúča schváliť.**

 Gestorský výbor **odporúča hlasovať** o uvedených pozmeňujúcich a doplňujúcich návrhoch (body 1 až 8) spoločne, s odporúčaním **schváliť.**

V.

Ústavnoprávny výbor Národnej rady Slovenskej republiky ako gestorský výbor **odporúča** Národnej rade Slovenskej republiky vládny [návrh zákona[, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov (tlač 443)](http://www.rokovania.sk/Rokovanie.aspx/BodRokovaniaDetail?idMaterial=22721)](http://www.rokovania.sk/Rokovanie.aspx/BodRokovaniaDetail?idMaterial=22721) **schváliť** v znení pozmeňujúcich a doplňujúcich návrhov uvedených v tejto správe**.**

 Správa Ústavnoprávneho výboru Národnej rady Slovenskej republiky o prerokovaní vládneho návrhu [zákona, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov [v druhom čítaní (tlač 443a)](http://www.rokovania.sk/Rokovanie.aspx/BodRokovaniaDetail?idMaterial=22721)](http://www.rokovania.sk/Rokovanie.aspx/BodRokovaniaDetail?idMaterial=22721) bola schválená uznesením Ústavnoprávneho výboru Národnej rady Slovenskej republiky č. 209 z 9. mája 2017.

Týmto uznesením výbor zároveň poveril spravodajcu **Tibora Bernaťáka,** aby na schôdzi Národnej rady Slovenskej republiky informoval o výsledku rokovania výboru a pri rokovaní o predmetnom vládnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Róbert Madej

 predseda Ústavnoprávneho výboru

 Národnej rady Slovenskej republiky

Bratislava 9. mája 2017